বঙ্গবন্ধু শেখ মুজিবুর রহমানের চরিত্র ও কৃতিত্ব নিয়ে আলোচনা করতে গিয়ে একটি কথা বলা এখানে অবশ্যই যুক্তিযুক্ত যে, বাঙালি জাতির আত্মপ্রতিষ্ঠার সংগ্রাম রাজা শশাঙ্কের সময় থেকে শুরু হয়। কিন্তু এ সংগ্রামে তারা সফল হতে পারেননি। কারণ তারা জাতিকে ঐক্যবদ্ধ করে নেতৃত্ব দিতে ব্যর্থ হয়েছেন। তাই পাল রাজারাও রাষ্ট্র গঠন করতে পারেননি। গৌড়ের সুলতান বাঙালি জাতিকে একটি রূপ দিতে কিছুটা সক্ষম হন। কিন্তু পুরোপুরি একটি স্বাধীন জাতি রাষ্ট্র হিসেবে প্রতিষ্ঠা করতে পারেননি। আর মোগল স¤্রাটগণ বাঙালির ওপর ফার্সি ও ইংরেজগণ ইংরেজি চাপিয়ে দেয়ার চেষ্টা করেছেন। এই চাপিয়ে দেয়া বাঙালিরা কখনও মেনে নেয়নি। তারা যেমন সেনদের সংস্কৃত ভাষা গ্রহণ করেনি তেমনি গ্রহণ করেনি মোগলদের ফার্সি ও ইংরেজদেল ইরেজি ভাষাকেও। তাই আত্মপ্রতিষ্ঠার সংগ্রাম শশাঙ্ক থেকে সিরাজ এবং সিরাজ থেকে ১৯৭১ সাল পর্যন্ত চলে। জাতি হিসেবে আত্মপ্রতিষ্ঠার সংগ্রামে আবুল কাশেম ফজলুল হক, হোসেন শহীদ সোওরাওয়ার্দী মাওলানা ভাসানী বিশেষ ভুমিকা পালন করেন। বিভিন্ন সময়ের বিভিন্ন জাতীয়তাবাদের আন্দোলন চললেও জাতীয়তাবাদ আন্দোলনের পূর্ণতা ও সফল পরিনতি দিয়েছিলেন বঙ্গবন্ধু শেখ মুজিবুর রহমান।